Danie reg om 7de Laan te groet | SARIE
Danie Odendaal destyds in 2010. FOTO Phyllis Green
Danie se produksiehuis dek sedert Augustus self die onkoste van dié sepie. 7de Laan se kontrak loop in 'n jaarsiklus en word elke jaar Augustus hernu, maar dit het nog nie dié jaar gebeur nie. Dit dwing die vervaardigers om self die produksiekoste te dra.
"Hilda" het oorkant hom gesit, die oujongnooi met die serpie om haar nek wat aan 'n snytjie anchovy toast geknibbel het. "Madel" het ingestap, formidabel en belangrik. 'n Kelnerin het in haar mini-rompie rondgetrippel en 'n jong sjef het 'n paartjie buite gegroet …
Toe Egoli in 1992 begin, is Danie as hoofskrywer aangestel. Ná agt jaar daar het hy gevoel hy't 'n versadigingspunt bereik en het hy weer, saam met Annie Basson, wat ook by Egoli gewerk het as "boksvervaardiger'' (die regisseur se tweede paar oë), aan die 7de Laan-konsep begin skaaf.
Sommige mense by 7de Laan noem hom 'n beheervraat, erken hy self. "In die begin het ek dit ontken, maar deesdae dink ek ek ís seker een, anders sou ek nie hierdie werk kon doen nie."
Danie het aan die Universiteit Stellenbosch, die Sorbonne-universiteit in Parys én Trinity College in Cambridge, Engeland, studeer.
"Ek het altyd geglo ek sou as 'n lektor êrens eindig, maar toe ek by die Engels-departement by Wits begin klasgee, was dit nie stimulerend genoeg nie. Ek wou self skeppend wees, nie iets wat ander mense geskep het aan taamlik belangelose studente opdis nie. Toe TV in SA begin, het ek as regisseur by die SAUK gaan werk en dadelik tuis gevoel."
Ek het in die konsep geglo, maar dit was 'n groot geloofsprong. Destyds was sepies glitzy en dit het 'n Amerikaanse gevoel gehad. Maar ek het geweet jy identifiseer nooit op dieselfde vlak met iemand van The Bold and the Beautiful soos met iemand op straat nie. Jy sal nie glo hoeveel mense het al vir my gesê Hilda en Oubaas is soos hulle nie. Dan dink ek behoede ons, want hulle is sulke eienaardige karakters!
Ek kan seker 'n gesonder balans tussen my werk en persoonlike lewe probeer handhaaf. Maar as ek heeltemal eerlik kan wees: Ek is dolgelukkig met dít wat ek nou doen.